open-index/open-wikipedia-markdown huggingface dataset:
ஈ. வெ. கி. சுலோசனாசம்பத்

*சுலேச்சனா சம்பத்* (மறைவு:07 சூன் 2015)  என்பவர் இதேகா மூத்த தலைவர் ஈ. வெ. கி. சம்பத் மனைவியும், அதிமுகவின் மூத்த தலைவரும் ஆவார். இவரின் மகன் ஈ. வெ. கி. ச. இளங்கோவன் தற்பேதைய தமிழக சட்டமன்ற உறுப்பினரும், முன்னாள் இதேகா தமிழக கமிட்டி தலைவரும் ஆவார்.https://tamil.oneindia.com/news/tamilnadu/evks-elangovan-mother-sulochana-sampath-dies-228207.html  https://www.newindianexpress.com/states/tamil-nadu/2015/jun/07/Veteran-Sulochana-Sampath-Bids-Adieu-752033.amp  https://www.vikatan.com/amp/story/government-and-politics/47599                          https://www.hindutamil.in/news/tamilnadu/46829-.html

## அரசியல் வாழ்க்கை
* எம். ஜி. ஆர் அவர்கள் அதிமுக கட்சி ஆரம்பித்து 1977 சட்டமன்றத் தேர்தலில் வெற்றி பெற்றதுக்கு பிறகு தனது அரசியல் சகாவும் பெரியார் வீட்டு பிள்ளை என்று செல்லமாக அழைக்க பெற்ற ஈ. வி. கே. சம்பத் அவர்களை தனது அதிமுக சார்பில் டெல்லி முகமாக நாடாளுமன்ற உறுப்பினராக நியமிக்க நினைத்த போது திரு சம்பத் அவர்கள் எதிர்பாராத மரணத்திற்கு பிறகு முதல்வர் எம்ஜிஆரின் வேண்டுகோளை ஏற்று திருமதி சுலோசனா சம்பத் அவர்களை அ.தி.மு.க.வில் இணைத்து கொண்டார் அதன் பிறகு தீவிர அரசியலில் ஈடுபட்டார்.
* அதன் பிறகு எம். ஜி. ஆர் முதல்வராக இருந்த போது அவரது ஆட்சியில் இவர் தமிழ்நாடு குடிசை மாற்று வாரிய தலைவராகவும் பின்,  தமிழ்நாடு சிறுதொழில் வளர்ச்சி கழகம்  நிறுவன தலைவராகவும் தமிழ் நாடு பாடநூல் கழகத் தலைவராகவும் சமூக நல வாரிய உறுப்பினராகவும் இருந்தார்.
* பின்பு முதல்வர் எம். ஜி. ஆர் மறைந்த போது இவர் அதிமுகவில் முதல்வராகும் தகுதியில் மூன்றாவது இடத்தில் இருந்தார். 
* அதன் பிறகு அதிமுகவில் ஜெயலலிதாவின் வருகைக்கு பின் இவருக்கு அதிமுகவின் அமைப்புச் செயலாளர்களில் ஒருவராக பதவி வழங்கப்பட்டது. 
* அதே போல் 2001 ஆம் ஆண்டு அதிமுக ஆட்சியில் முதல்வர் ஜெயலலிதா சொத்து குவிப்பு ஊழல் வழக்கில் சிறை செல்ல நேரிட்ட போது அதிமுகவில் இரண்டாவது இடத்தில் அதாவது முதல்வர் ஜெயலலிதாவிற்கு அடுத்த நிலையில் இருந்த போதும் தனக்கு வந்த முதல்வர் பதவியை ஏற்க மறுத்தார். 
* பின்பு முதல்வர் பதவிக்கு திரு. ஒ. பன்னீர்செல்வம் இடைக்கால முதல்வராக தேர்வானார். 
* பிறகு கடந்த 2013ல் அப்போதைய அதிமுக ஆட்சியில் முதல்வர் ஜெயலலிதாவிடம் பெரியார் விருது பெற்றார். அப்போது முதல்வர் ஜெயலலிதா அவர்கள் அவ்விருதை **திருமதி. சுலோச்சனா சம்பத்**க்கு வழங்கும் போது கட்டி அனைத்து முத்தம் கொடுத்தார் என்பது குறிப்பிடத்தக்க செய்தியாகும்.

## மறைவு
* 2015ல் நடந்த ஆர்.கே.நகர் இடைத்தேர்தல் முடிவுகள் வந்து போது இவர் மறைந்தார்.
* அந்த இடைத்தேர்தலில் வெற்றி பெற்ற அன்றைய தமிழக முதல்வர் ஜெயலலிதா இவர் மறைவிற்கு நேரிலே வந்து கண்ணீர் அஞ்சலி செலுத்தினார்.

## குறிக்கோள்கள்
பன்னிரண்டு மாதங்கள் (விசித்திரக் கதை)

" **பன்னிரண்டு மாதங்கள்** " என்பது ஒரு ஸ்லோவாக்கிய விசித்திரக் கதையாகும். இது ஒரு செக் எழுத்தாளர், அறிஞர், மருத்துவர், அகராதியியலாளர், ப்ராக்கில் உள்ள செயின்ட் விட்டஸ் கதீட்ரலின் நியதி மற்றும் 14 ஆம் நூற்றாண்டில் ப்ராக் பல்கலைக்கழகத்தின் குரு- மிஸ்ட்ர் கிளாரெட் என்பவரால் முதலில் குறிப்பிடப்பட்டது.  அவர் விசித்திரக் கதையை ஒரு பிரசங்க முன்மாதிரியாகக் குறிப்பிடுகிறார். இது பின்னர் மிகவும் பிரபலமான செக் எழுத்தாளர்களில் ஒருவரான போசெனா நெம்கோவா சேகரிக்கப்பட்டது.

இந்த விசித்திரக் கதை பின்னர் 1943 இல் ரஷ்ய எழுத்தாளர் சாமுயில் மார்ஷக் என்பவரால் நாடகமாக மாற்றப்பட்டது. பின்னர் சோவியத் ஒளிப்பதிவில் 2012லிருந்து ஒரு செக் திரைப்படத் தழுவலும் உள்ளது.

ஸ்லோவாக் நாட்டுப்புற விசித்திரக் கதையின் ரஷ்ய தழுவல்கள் பெரும்பாலும் அசல் என்று தவறாகக் கருதப்படுகின்றன, அவை பெரும்பாலும் முக்கியமாக புதிய எழுத்துக்களைச் சேர்ப்பதன் மூலம் (உருசியப் பிரபு வம்ச இளம் பெண், ஒரு உருசியச் சிப்பாய், முதலியன. )அசலில் இருந்து வேறுபடுகின்றன. சில தழுவல்கள் பிற தழுவல்களிலிருந்து உருவானவை, எ.கா. ஜப்பானிய பன்னிரண்டு மாதங்கள் (1980 திரைப்படம்) .

## சுருக்கம்
ஒரு இளம் மற்றும் அழகான பெண் (சில மாறுபாடுகளில் மாருஷ்கா என்று அழைக்கப்படுகிறார்) தனது தீய மாற்றாந்தாய் மூலம் சாத்தியமற்ற பணிகளைச் செய்ய குளிர்காலத்தில் குளிர்ந்த காட்டிற்கு அனுப்பப்படுகிறார். அவள் பிறந்தநாளுக்கு தன் மாற்றாந்தாய் மகளான சகோதரிக்கு பரிசாக வசந்த வயலட்கள், கோடைகால ஸ்ட்ராபெர்ரிகள் மற்றும் குளிர்காலத்தின் நடுப்பகுதியில் ஆப்பிள் பழங்களை பரிசாகப் பெற வேண்டும். அந்தப் பெண் பனிப்புயலுக்குச் செல்கிறாள். அதில் இறுதியில் 12 மாதங்களை காடுகளில் ஒரு சூடான நெருப்புக்கு அருகில் சந்திக்கிறாள். அவள் நெருங்கி வந்து, அவர்களின் நெருப்பில் அவள் கைகளை சூடலாமா என்று பணிவுடன் கேட்கும்போது, அவள் ஏன் அங்கே இருக்கிறாள் என்று கேட்கிறார்கள். மேலும் அவளுடைய மாற்றாந்தாய் குடும்பத்தைப் பற்றியும் அவள் எதைத் தேடுகிறாள் என்பதைப் பற்றியும் சொன்னதால் அம்மாத ஆவிகள் அவளுக்கு உதவுகின்றன. மார்ச் மாத குழந்தை ஆவி வயலட்டுகளையும், இளமை ஜூன் ஸ்ட்ராபெர்ரிகளையும், செப்டம்பர் ஆப்பிளையும், வயதான ஜனவரியின் திசையில் உருவாக்குகிறது. சித்தியும் சகோதரியும் நன்றி சொல்லாமல் பொருட்களை எடுத்துக்கொள்கிறார்கள். தீய சகோதரி பனியில் பன்னிரெண்டு மாதங்கள் தன்னைத் தேடி வரும்போது, ஆவிகள் மறைந்து, நெருப்பை எடுத்துக் கொண்டு, தங்கையை குளிர்ச்சியாகவும் பசியாகவும் விட்டுவிட்டு, நித்தியத்தை தேடுகின்றன. பொல்லாத மாற்றாந்தாய்க்கும் அதே விதி ஆகிறது. அவளும் தன்னுடன் பேராசையை விட்டாள். இன்றுவரை அவள் தன் வீட்டிற்குத் திரும்பும் பாதையை நட்பற்ற காட்டில் தேடுகிறாள். அன்பான சகோதரி தன் வீட்டில் தங்கி, மகிழ்ச்சியாக வாழ்ந்தாள்.

## பகுப்பாய்வு
ஆளுமைப்படுத்தப்பட்ட பன்னிரெண்டு மாதங்களின் கதாபாத்திரங்கள் ஆர்னே-தாம்சன் வகை 510A, " சிண்ட்ரெல்லா " மற்றும் ஆர்னே-தாம்சன் வகை  480, " ஊற்றுக்கருகே சுற்றும் பெண் " ("உடன்பிறந்தவர்கள்கள் - கருணையுள்ள சகோத்ரிகள் மற்றும் கருணையற்ற   சகோதரிகள்)" என்றும் அழைக்கப்படும்\) கதை வகைகளில் தோன்றும். 

## தழுவல்கள்

* 
* தி ட்வெல்வ் மந்த்ஸ் (1956 திரைப்படம்)
* தி ட்வெல்வ் மந்த்ஸ் (1972 திரைப்படம்)
* பன்னிரண்டு மாதங்கள் (1980 திரைப்படம்)
* தி ட்வெல்வ் மந்த்ஸ் (2012 திரைப்படம்)

## மேலும் பார்க்க

* மாதங்கள் (விசித்திரக் கதை)

## மேற்கோள்கள்
ஐஸ்வர்யா மேனன்

**ஐஸ்வர்யா மேனன்** (*Iswarya Menon*) என்பவர் ஒரு இந்திய நடிகை ஆவார், இவர் முக்கியமாக தமிழ்  மற்றும் தெலுங்கு படங்களில் பணிபுரிகிறார்.

## ஆரம்ப வாழ்க்கை மற்றும் கல்வி
ஐஸ்வர்யா மேனனின் குடும்பம் கேரளாவின் சேந்தமங்கலத்தைச் சேர்ந்தது, ஆனால் இவர் தமிழ்நாட்டின் ஈரோட்டில் பிறந்து வளர்ந்தார். ஈரோட்டில் பள்ளிப்படிப்பை முடித்தார். ஈரோடு வெள்ளாளர் மெட்ரிக் பள்ளியில் மேல்நிலைக் கல்வி பயின்றார். எஸ்.ஆர்.எம் அறிவியல் தொழில்நுட்பக் கல்லூரியில் பொறியில் படித்தார்.

## தொழில்
*[[காதலில் சொதப்புவது எப்படி]]* என்ற படத்தின் மூலம் தமிழ்த் திரைப்படத்தில் அறிமுகமானார். எம். எஸ். ரமேஷ் இயக்கிய *[[:en:Dasavala|தசாவாலா படத்தின்]]* மூலம் கன்னட திரையுலகில் அக்ஷராவாக அறிமுகமானார். *[[:en:Jogi (2005 film)|ஜோகி]]* புகழ் பிரேமுக்கு ஜோடியாக அப்படத்தில் நடித்தார். 11 அக்டோபர் 2013 அன்று வெளியானது இந்தப் படம். அதில் மனநலம் குன்றிய பெண்ணாக நடித்த இவரது நடிப்பு பொதுவாக நல்ல வரவேற்பைப் பெற்றது.

மேனனின் அடுத்த படம் தமிழ்த் திரைப்படமான *[[:en:Apple Penne|ஆப்பிள் பெண்ணே]]*. இது தாய் மற்றும் மகள் உறவை அடிப்படையாகக் கொண்டது, ஐஸ்வர்யா மகளாகவும், ரோஜா செல்வமணி அவரது தாயாகவும் நடித்தார். இவர் அடுத்ததாக கன்னட திகில் நகைச்சுவை படாமன *[[:en:Namo Bhootatma|நமோ பூதாத்மாவில்]]* தோன்றினார்.

ஃபஹத் பாசிலுடன் இணைந்து நடித்தார், அவர் தனது அடுத்த மலையாள அறிமுக படமாக காதல் திரைப்படமான *[[:en:Monsoon Mangoes|மான்சூன் மாங்கோஸ்]]* படத்தில் நடித்தார். பின்னர் இவர் சி.எஸ் அமுதனின் *[[தமிழ் படம் 2 (திரைப்படம்)|தமிழ்ப் படம் 2]]* இல் தோன்றினார்.

## திரைப்படங்கள்

### வலைதொடர்

## குறிப்புகள்

## வெளி இணைப்புகள்

* 
* 

பகுப்பு:Articles with hCards
பகுப்பு:1995 பிறப்புகள்
பகுப்பு:ஈரோடு மாவட்ட மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்நாட்டு நடிகைகள்
பகுப்பு:சென்னை நடிகைகள்
பகுப்பு:வாழும் மக்கள்
மணித்துத்தி

**மணித்துத்தி** அல்லது **சிறு துத்தி** (*Hibiscus vitifolius*) என்பது மால்வேசியே குடும்பத்தில் உள்ள ஒரு  பூக்கும் தாவரமாகும்.  இது பழைய உலக வெப்பமண்டல மற்றும் துணை வெப்பமண்டலங்களை பூர்வீகமாகக் கொண்டது. மேலும் இது கரீபியன் தீவுகளில் பெரும்பாலான தீவுகளுக்கு அறிமுகப்படுத்தப்பட்டது.  இது ஒரு மூலிகை ஆகும். இது இரண்டு மீட்டர் (6 அடி) வரை வளரும். இது முதிர்ச்சியடையும் போது மரமாக மாறுகிறது. இது பல்வேறு வகையான வாழ்விடங்களில் காணப்படுகிறது, மேலும் இது சாகுபடியின் ஒரு களையாக கருதப்படுகிறது.  இது உள்நாட்டில் நாரிழைக்கு ஆதாரமாக பயன்படுத்தப்படுகிறது, பெரும்பாலும் சணலுடன் இதன் நார் கலக்கப்படுகிறது. 

## கிளையினங்கள்
பின்வரும் கிளையினங்கள் ஏற்றுக்கொள்ளப்பட்டுள்ளன: 
**Hibiscus vitifolius* subsp. *lukei*  – central Kenya
**Hibiscus vitifolius* subsp. *vitifolius* – entire range

## குறிப்புகள்

பகுப்பு:பூக்கும் தாவரங்கள்
வெசுனா

alt=A painting of a youthful goddess holding wreaths of flowers and wearing clothing imitating that of ancient Greek or Rome.|thumb| பெர்ன்ஹார்ட் ரோட்டின் 1785 ஓவியம் ''அலெகோரி ஆப் சிபிரிங்'' .
**வெசுனா** (*Vesna*) என்பது ஆரம்பக்கால சிலாவிக் புராணங்களில், குறிப்பாக குரோவாசியா, செர்பியா, வடக்கு மக்கெதோனியா மற்றும் சுலோவீனியாவில் இளமை மற்றும் வசந்த காலத்துடன் தொடர்புடைய ஒரு புராணகால பெண் கதாபாத்திரம். இவரது ஆண் தோழர் வெசுனிக்குடன் இவர் வசந்த காலத்தில் கிராமப்புறங்களில் நடத்தப்படும் சடங்குகளுடன் தொடர்புடையவர் ஆவார். பத்தொன்பதாம் நூற்றாண்டில், உருசிய விவசாயிகள் மார்ச் 1 அன்று வசந்த காலம் திரும்புவதைக் கொண்டாடினர். மலர்களால் அலங்கரிக்கப்பட்ட ஒரு மையத்தில் ஒரு வானம்பாடியின் களிமண் உருவத்தைச் சுமந்துகொண்டு வயல்களுக்குச் சென்றனர். வசந்த காலத்தை வெசுனா என்று பெயரிட்டுப் பாடல்கள் பாடினர். "வெசுனா" என்பது சுலோவேனியிலும், செக் மற்றும் சுலோவேனியா மொழிகளிலும் "வசந்தம்" என்பதற்கான கவிதைச் சொல்லாகவே உள்ளது. உருசியா, போலந்து, உக்ரேனிய மற்றும் பெலாரஷ்ய மொழிகளில், *வெசுனா/வியோசுனா* என்பது 'வசந்தம்' என்பதற்கான சொல்லாகும். பிப்ரவரி மாதம் சில நேரங்களில் வெசுனர் என்று அழைக்கப்படுகிறது. சுலோவேனில். செர்பிய மொழியில், வெசுனிக் என்ற சொல் வசந்த காலத்தை அறிவிக்கும் அல்லது கொண்டுவரும் ஒருவரைக் குறிக்கப் பயன்படுகிறது. வெசுனா முதலில் வசந்த காலத்தில் பூமியைப் பிரதிநிதித்துவப்படுத்தும் ஒரு தெய்வமாகும். இது மோகோசின் மாற்று வடிவமாகும்.

## புராணங்களில்
சுலோவிக் புராணங்களில், "வெசுனாசு" என்று அழைக்கப்படும் அழகான பெண்கள் மலைகளின் மேல் உள்ள அரண்மனைகளில் வாழ்ந்தனர். இங்கு இவர்கள் பயிர்கள் மற்றும் மனித குடிமக்களின் தலைவிதியைப் பற்றி விவாதித்தனர். இவர்களின் அரண்மனைகளைச் சுற்றியுள்ள ஒரு மந்திர வட்டம் பிப்ரவரியைத் தவிர, இவர்கள் மர வண்டிகளில் கீழே பள்ளத்தாக்குக்குப் பயணிக்கும் போது மலை உச்சியை விட்டு வெளியேறுவதைத் தடுக்கிறது. இவர்கள் பாடுவதைக் குறிப்பிட்ட சிலரால் மட்டுமே கேட்க முடிந்தது. மலை அரண்மனைகளுக்குள் பதுங்கியிருப்பவர்கள் தங்கள் தலைவிதிகளை அறிந்து கொள்ளலாம். ஆனால் இவர்கள் வெசுனாசினால் பிடிபட்டால் விரும்பத்தகாத முடிவை எதிர்கொள்வார்கள்.

## கலாச்சாரத்தில்
வெசுனா மற்றும் சூரிய இளவரசியின் கதை 1983 செக்கோசிலோவாக்கியா குறும்படம் தயாரிக்கப்பட்டது. இதனை ஜிரி பர்தா இயக்கிய *பலாட் அபோட் கிரீன் வூட்* (பச்சை மரம் பற்றிய கதைப்பாடல்) என்பது இந்தப் படத்தின் பெயராகும்.  வெசுனா 2005-ல் சுலோவேனியன் தபால் தலையில் இடம்பெற்றது.

## மேலும் பார்க்கவும்

* வெஸ்னா (பெயர்)

## மேற்கோள்கள்

* அபோட், ஜார்ஜ் ஃபிரடெரிக் (1903). மாசிடோனிய நாட்டுப்புறவியல்.

## வெளி இணைப்புகள்
* 

பகுப்பு:புராணங்கள்
கிருஷ்ணா கோலி

**கிருஷ்ண குமாரி கோலி** ( *Krishna Kumari Kohli* 1 பிப்ரவரி 1979 இல் பிறந்தார்), **கிஷூ பாய்** என்ற புனைப்பெயரால் அறியப்படும், இவர்,  பாக்கித்தானைச் சேர்ந்த அரசியல்வாதி ஆவார். இவர் மார்ச் 2018 முதல் பாக்கித்தானின் அரசியல் சபையின் உறுப்பினராக உள்ளார். இந்தப் பதவியை வகிக்கும் இரண்டாவது இந்துப் பெண்ணான இவர் பெண்களின் உரிமைகள் மற்றும் கொத்தடிமைத் தொழிலாளர்களுக்கு எதிரான தனது பிரச்சாரங்களுக்காக அறியப்படுகிறார். மேலும் 2018 இல் பிபிசியின் 100 செல்வாக்கு மிக்க பெண்களில் ஒருவராக பெயரிடப்பட்டார்

## ஆரம்ப வாழ்க்கை மற்றும் கல்வி
கிருஷ்ண குமாரி, பிப்ரவரி 1,  1979 அன்று  நகர்பார்க்கரில் உள்ள ஒரு கிராமத்தைச் சேர்ந்த ஏழை கோலி இனத்தில் ஒரு குடும்பத்தில் பிறந்தார். இவர், குழந்தையாகவும், மூன்றாம் வகுப்பு படிக்கும் மாணவியாகவும் இருந்தபோது, உமர்கோட் மாவட்டத்தில் ஒரு நில உரிமையாளருக்குச் சொந்தமானதாகக் கூறப்படும் ஒரு தனியார் சிறையில் கொத்தடிமைத் தொழிலாளர்களாக இவரும் இவருடைய குடும்பமும் மூன்று ஆண்டுகள் சிறைபிடிக்கப்பட்டனர். இவர்களது முதலாளியின் நிலத்தில் காவலர்கள் சோதனை நடத்திய பின்னரே இவர்கள் விடுவிக்கப்பட்டனர். உமர்கோட் மாவட்டத்திலும் பின்னர் மிர்புர்காஸ் மாவட்டத்திலும்தனது ஆரம்பக் கல்வியை பெற்றார்.

1994 ஆம் ஆண்டு ஒன்பதாம் வகுப்பில் படிக்கும் போது 16 வயதில் திருமணம் செய்து கொண்டார். இவர் தனது திருமணத்திற்குப் பிறகு தனது கல்வியைத் தொடர்ந்தார். பின்னர், 2013 இல் சிந்து பல்கலைக்கழகத்தில் சமூகவியலில் முதுகலைப் பட்டம் பெற்றார்.

2007 ஆம் ஆண்டில், இஸ்லாமாபாத்தில் நடந்த மூன்றாவது மெஹர்கர் மனித உரிமைகள் இளைஞர் தலைமைத்துவ பயிற்சி முகாமில் இவர் கலந்து கொண்டார். அதில் இவர் பாக்கித்தான் அரசாங்கம், சர்வதேச இடம்பெயர்வு, மூலோபாய திட்டமிடல் மற்றும் சமூக மாற்றத்தை உருவாக்க பயன்படும் கருவிகளைப் பற்றி அறிந்து கொண்டார்.

## அரசியல் வாழ்க்கை
பாக்கித்தான் மக்கள் கட்சியில் சமூக ஆர்வலராக இணைந்து தார் பகுதியில் உள்ள விளிம்புநிலை சமூகங்களின் உரிமைகளுக்காக பிரச்சாரம் செய்தார். பெண்களின் உரிமைகளுக்காகவும், கொத்தடிமைத் தொழிலாளர்களுக்கு எதிராகவும், பணியிடத்தில் பாலியல் துன்புறுத்தலுக்கு எதிராகவும் பிரச்சாரம் செய்கிறார். 2018 ஆம் ஆண்டில், பாக்கித்தான் அரசியல் சபையில் தேர்தலில், சிந்துவிலிருந்து பெண்களுக்கான ஒதுக்கப்பட்ட இடத்தில் கட்சி வேட்பாளராகத் தேர்ந்தெடுக்கப்பட்டார். 12 மார்ச் 2018 அன்று பதவியேற்றார்  ரத்னா பகவன்தாஸ் சாவ்லாவுக்குப் பிறகு அரசியல் சபைக்குத் தேர்ந்தெடுக்கப்பட்ட இரண்டாவது இந்துப் பெண் இவர்.

2018 ஆம் ஆண்டில், பிபிசி இவரை "பிபிசியின் 100 செல்வாக்கு மிக்க பெண்களில்" ஒருவராகப் பட்டியலிட்டது.

2020 காரக் கோயில் தாக்குதலைத் தொடர்ந்து சிறுபான்மையினரின் வழிபாட்டுத் தலங்கள் மீதான இதுபோன்ற தாக்குதலைத் தவிர்ப்பதற்காக பாக்கித்ஸ்தானின் மக்களவையில் "மத சிறுபான்மையினரின் உரிமைகள் பாதுகாப்பு மசோதா" என்ற புதிய மசோதா அறிமுகப்படுத்தப்பட்டது. ஆனால் ஜமியத் உலமா-இ-இஸ்லாம் உறுப்பினர் அப்துல் கஃபூர் ஹைதரி தலைமையிலான நிலைக்குழு அதை நிராகரித்தது. இதனால் கிருஷ்ண குமாரி கோலி, சபையிலிருந்து வெளிநடப்பு செய்தார்.

## இதனையும் பார்க்கவும்

* வீரு கோலி
* கோலி மக்கள்

## மேற்கோள்கள்

## வெளி இணைப்புகள்
* Profile at Senate of Pakistan website

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:பாக்கித்தானியர்கள்
பகுப்பு:பாக்கித்தானியப் பெண்கள்
கேகானி ஜாகலு

**கேகானி ஜாகலு கென்சு** (*Hekani Jakhalu*) என்பவர் நாகாலாந்தைச் சேர்ந்த இந்திய அரசியல்வாதியும் சமூக தொழில்முனைவோரும் ஆவார். ஜாகலு நாகாலாந்தின் இளைஞர்கள் வணிக வாய்ப்புகளைத் தொடர உதவுவதற்காக *யூத்நெட் நாகாலாந்து* என்ற அரசு சாரா நிறுவனத்தை நிறுவினார். இவருக்கு இந்திய அரசு 2018-ல் நாரி சக்தி விருது வழங்கியது. 2023ஆம் ஆண்டில், ஜாகலு சல்ஹவுடுவோனுவோ குரூசுடன் இணைந்து நாகாலாந்திலிருந்து நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண்மணி என்ற பெருமையினைப் சல்ஹௌதுயோனுவோ குரூசுடன் பகிர்ந்துகொள்கிறார்.

## இளமை
கேகானி ஜகாலு நாகாலாந்தின் திமாப்பூரில் பிறந்தார். இவர் பெங்களூருவில் உள்ள பிஷப் காட்டன் பெண்கள் பள்ளியில் படித்தார். தில்லியில் உள்ள லேடி ஸ்ரீராம் கல்லூரியில் அரசியல் அறிவியலில் இளங்கலைப் பட்டம் பெற்றார். பின்னர் தில்லி பல்கலைக்கழகத்தில் இளங்கலை சட்டப் படிப்பைப் தொடர்ந்தார். சான் பிரான்சிஸ்கோ பல்கலைக்கழகத்தில் சட்டத்தில் முதுகலைப் பட்டம் பெற்றார்.

## பணி
அமெரிக்காவில் பணிபுரிந்துவிட்டு, தில்லி திரும்பிய ஜாகலு வழக்கறிஞராகப் பணியைத் தொடங்கினார். ஜாகலு நிறுவனம் ஒன்றில் பங்குதாரராகச்  சேர்ந்தார். ஆனால் நாகாலாந்திலிருந்து தில்லிக்குக் குடிபெயர்ந்த இளைஞர்களின் எண்ணிக்கையை நேரடியாகப் பார்த்த ஜாகலு, அரசு சாரா நிறுவனத்தை அமைப்பதற்காக கோகிமாவுக்கு (நாகாலாந்தின் தலைநகர்) செல்ல 2006-ல் முடிவு செய்தார். நாகாலாந்து இளைஞர்களுக்கு அதிக வாய்ப்புகளை உருவாக்குவதை நோக்கமாகக் கொண்ட ''யூத்நெட்'' எனப்படும் அரசு சார்பற்ற அமைப்பினை நிறுவினார். 2018ஆம் ஆண்டு நிலவரப்படி, *யூத்நெட்டில்* 30 பணியாளர்கள் இருந்தனர். இந்த அமைப்பு 23,500 பேருக்கு உதவியதாகக் கூறப்படுகிறது. இது தொழில்முனைவோர் தங்கள் யோசனைகளைத் தொடர உதவுவதையும், அவர்களின் கைவினைப் பொருட்களை விற்கும் "நாகாலாந்தில் உற்பத்தி செய்யப்பட்டது" எனும் மையத்தை கோகிமாவில் அமைப்பதையும் நோக்கமாகக் கொண்டுள்ளது. இரண்டு வருடங்கள் இயங்கிய பிறகு, இம்மையம் 2020-ல் இணைய வணிகத் தளத்தைத் திறந்தது.

ஜாகலுவின் சமூகப் பணிக்கான அங்கீகாரமாக, 2018ஆம் ஆண்டில் இவருக்குப் பெண்களுக்கு மட்டுமே வழங்கப்படும் இந்தியாவின் உயரிய விருதான நாரி சக்தி விருது வழங்கப்பட்டது. இந்த ஆண்டு இந்தியாவின் வடகிழக்கு பகுதியிலிருந்து கௌரவிக்கப்பட்ட ஒரே நபர் இவர்தான்.

## சட்டமன்ற உறுப்பினராக
2023ஆம் ஆண்டு பிப்ரவரி மாதம் நடைபெற்ற நாகாலாந்து சட்டமன்றத்திற்கான பொதுத்தேர்தலில் திம்மாபூர் 3 சட்டமன்றத் தொகுதியில் தேசியவாத ஜனநாயக முற்போக்கு கட்சி சார்பில் போட்டியிட்டு வெற்றி பெற்றார். இதன் மூலம் நாகலாந்து சட்டமன்றத்திற்கு செல்லும் முதல் பெண்மணி இவர் என்ற பெருமையினை தேர்ந்தெடுக்கப்பட்ட முதல் பெண்மணி என்ற பெருமையினைப் பெறுகின்றார்.

## மேற்கோள்கள்


## வெளி இணைப்புகள்

பகுப்பு:Articles with hCards
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:நாகாலாந்து அரசியல்வாதிகள்
சுவேதா பரத்வாஜ்

**சுவேதா பரத்வாஜ்** (*Shweta Bhardwaj*) என்பவர் இந்தி மற்றும் தென்னிந்தியத் திரைப்படங்களில் நடித்த இந்திய நடிகை மற்றும் வடிவழகர் ஆவார். 2008ஆம் ஆண்டு விவேக் ஓபராய் மற்றும் சயீத் கான் நடித்த *மிஷன் இஸ்தான்புல்* திரைப்படத்தின் மூலம் அறிமுகமானார். இவர் கிளாட்ராக்சு இதழின் வடிவழகராக இருந்துள்ளார்.

## பின்னணி
தில்லியில் பிறந்து வளர்ந்த சுவேதா, கார்கி கல்லூரியில் படித்து, வரலாற்றில் பட்டம் பெற்றார். இவர் 2008ஆம் ஆண்டு *அபூர்வ லக்கியா* திரைப்படமான *மிஷன் இஸ்தான்புல்லில்* லிசா லோபோவாக அறிமுகமானார்.

## திரைப்படவியல்

## மேற்கோள்கள்

## வெளி இணைப்புகள்
*
*

பகுப்பு:Articles with hCards
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
சீமா ஆசுமி

**சீமா ஆசுமி** (*Seema Azmi*) என்பவர் "சீமா" என்று அழைக்கப்படுகிறார். இவர் ஓர் இந்தியத் திரைப்பட மற்றும் நாடக நடிகை ஆவார்.

## சுயசரிதை
சீமா ஆசுமி இந்தியாவின் அசாம் மாநிலம் குவகாத்தியில் அசாம்கர் பூர்வீகத்தில் பிறந்தார். இவர் தில்லியில் வளர்ந்தார். இங்கு இவர் தனது பள்ளிப்படிப்பை முடித்து தில்லி பல்கலைக்கழகத்தில் பட்டம் பெற்றார். தில்லியில் உள்ள தேசிய நாடகப் பள்ளியில் சேர்ந்தார்.

ஆசுமி 1996-ல் தில்லியில் உள்ள அசுமிதா நாடகக் குழுவில் சேர்ந்தார். கிரிஷ் கர்னாட்டின் *ரகத் கல்யாண்* (*தலேடாண்டா*), மகேஷ் தத்தானியின் *இறுதி தீர்வுகள்*, *ஏக் மாமூலி ஆத்மி*, சுதேஷ் தீபக்கின் *கோர்ட் மார்ஷியல்*, மற்றும் டாரியோ போவின் *அராஜகவாதியின் விபத்து மரணம்* ஆகியவை இவர் நடித்த நாடகங்களில் அடங்கும்.

## திரைப்படவியல்

## மேற்கோள்கள்

## வெளி இணைப்புகள்

* 
*
* interview-Seema-Azmi
* Seema Azmi's theatre career
பஹு- ராணி [ http://www.boloji.com/index.cfm?md=Content&sd=Articles&ArticleID=12616

பகுப்பு:Articles with hCards
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பிறப்பு

**பிறப்பு** என்பது சந்ததியைப் பெற்றெடுக்கும் அல்லது பிறப்பிக்கும் செயல் அல்லது செயல்முறையாகும்,  தொழில்நுட்ப சூழல்களில் **பிரசவம்** என்றும் குறிப்பிடப்படுகிறது. பாலூட்டிகளில், இந்த செயல்முறை ஹார்மோன்களால் தொடங்கப்படுகிறது, இது கருப்பையின் தசைச் சுவர்களை சுருங்கச் செய்கிறது, இது உணவளிக்கவும் சுவாசிக்கவும் தயாராக இருக்கும் போது கருவை வளர்ச்சி நிலையில் வெளியேற்றுகிறது.

சில இனங்களில் சந்ததிகள் முன்கூட்டியவை மற்றும் பிறந்த உடனேயே நடக்க இயலும். ஆனால் மற்றவற்றில் இது குழந்தை வளர்ப்பையே முற்றிலும் சார்ந்துள்ளது .

மார்சுபியல்களில், கரு ஒரு குறுகிய கர்ப்பத்திற்குப் பிறகு மிகவும் முதிர்ச்சியடையாத நிலையில் பிறந்து அதன் தாயின் கருப்பை பையில் மேலும் வளரும்.

பாலூட்டிகள் மட்டும் மகவை பிரசவிப்பதில்லை. சில ஊர்வன, நீர்-நில வாழ்விகள், மீன் மற்றும் முதுகெலும்பில்லாத உயிரினங்கள் அவற்றின் வளரும் குஞ்சுகளை உள்ளே சுமக்கின்றன. இவற்றில் சில கருமுட்டைகள் தாயின் உடலுக்குள் குஞ்சு பொரிக்கின்றன, மற்றவை விவிபாரஸ், பாலூட்டிகளைப் போலவே கரு அவளது உடலுக்குள் வளரும்.

## மேற்கோள்கள்
 

பகுப்பு:பிறப்பு
யாமினி (இசை விழா)

thumb| மார்கி மதுவின் கூடியாட்டம் நிகழ்ச்சி
***யாமினி*** என்பது பெங்களூரில் ஆண்டுதோறும் நடைபெறும் இந்திய பாரம்பரிய இசை விழா ஆகும், இது இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம் (SPIC MACAY) ஆல் ஏற்பாடு செய்யப்பட்டு பெங்களூர் இந்திய மேலாண்மை நிறுவனத்தில் (**ஐஐஎம்பி**) நடத்தப்படுகிறது.   

## கட்டமைப்பு
2004 ம் ஆண்டில் இருந்து வருடந்தோறும் நடைபெற்று வரும் இந்த இசை நிகழ்ச்சி பொதுவாக இந்திய குடியரசு தினத்திற்கு முந்தைய இரவில் **ஐஐஎம்பி** வளாகத்தில் திறந்த வெளியில் அந்தி முதல் விடியல் வரை (மாலை 6 மணி முதல் காலை 6 மணி வரை) நடைபெறும்.  முதன்மை அமைப்பாளர்களான ஸ்பிக்மேகேயின் கூற்றுப்படி, இளம் தலைமுறையினரிடையே இந்திய பாரம்பரிய இசை மற்றும் கலைகளை அறிமுகப்படுத்துவதும் மேம்படுத்துவதும் இவ்விழாவின் குறிக்கோள் ஆகும்.  ஐஐஎம்பியின் புல்வெளிகளில் அமர்ந்து இசை நிகழ்ச்சிகளை பார்க்க வரும் பார்வையாளர்களுக்கு மெத்தைகள், போர்வைகள், தேனீர் மற்றும் தீப்பந்தங்கள் வழங்கப்பட்டன.

## இசைக்கலைஞர்கள் பட்டியல்
கடந்த சில ஆண்டுகளில் விழா அமைப்பாளர்கள் பல இந்திய பாரம்பரிய இசைக்கலைஞர்கள் மற்றும் நாட்டுப்புற கலைஞர்களை அழைத்தனர். அவற்றில் சிலரின் பெயர்கள்-

## மேற்கோள்கள்

## வெளி இணைப்புகள்

* 
பகுப்பு:கருநாடக விழாக்கள்
பகுப்பு:பெங்களூர் பண்பாடு
முசுகன் சேத்தி

**முசுகன் சேத்தி** (*Musskan Sethi*) என்பவர் இந்திய நடிகை ஆவார். *பைசா வசூல்* மற்றும் *ராகலா 24 காந்தல்லோ* போன்ற திரைப்படங்களில் நடித்ததன் மூலம் இவர் மிகவும் பிரபலமானவர்.

## இளமை
சேத்தி தில்லியில் பிறந்தார். 2017-ல், *பைசா வசூல்* படத்தின் மூலம் அறிமுகமானார். 2019-ல், இவர் *ராகலா 24 காந்தல்லோ* மற்றும் *ஹை-எண்ட் யாரியன் ஆகிய* படங்களில் நடித்தார்.

## திரைப்படவியல்

* அரிகாவாக *பைசா வசூல்* (2017).
* *ராகலா 24 காண்டல்லோ* (2019) மேக்னாவாக
* மாண்டியாக ஹை எண்ட் யாரியன்
* *சயோனி* (2020)
* *இராதா கிருஷ்ணா*
* மரோ பிரஸ்தானம்

### வலைத் தொடர்
* *மசப மசபா*
* *லவ் ஸ்லீப் ரிபீட்*

### வடிவழகராக
* துளசி குமார் மற்றும் சசேட் டாண்டன் ஆகியோரின் *நை ஜானா*
* அகில் எழுதிய *கர்டே ஹான்*
* சாசெட் டாண்டனின் *பெவாபை*

## மேற்கோள்கள்

பகுப்பு:Articles with hCards
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
அபிலாசு பிள்ளை

**அபிலாசு பிள்ளை** (*Abhilash Pillai*)  இந்தியாவைச் சேர்ந்த ஒரு திரைக்கதை எழுத்தாளர் ஆவார். மலையாளத் திரைப்படத் துறையில் முக்கியமாகப் பணிபுரியும் நடிகராகவும் உள்ளார்  .  உன்னி முகுந்தன் நடித்து 2022 ஆம் ஆண்டில் வெளியாகி அதிக வசூல் செய்த மலையாளத் திரைப்படமான மாளிகைப்புறம் , அமலா பால் நடித்த கடாவர், சுராச்சு வெஞ்சாரமூடு நடித்த  வளவு மற்றும் ரோசன் மேத்யூ மற்றும் அன்னா பென் நடித்த நைட் டிரைவ் போன்ற திரைப்படங்களின் திரைக்கதை எழுத்தாளர் என்று அபிலாசு அறியப்படுகிறார். . இவரது படைப்புகள் திரைப்பட விமர்சகர்களால் விமர்சன ரீதியாக பாராட்டப்பட்டன  . சௌந்தர்யா ரஜினிகாந்துடன் இணைந்து  வரவிருக்கும் தமிழ்த் திரைப்படத்திற்காக சமீபத்தில் செய்திகளில் இடம்பெற்றுள்ளார். .

## திரைப்படவியல்

## மேற்கோள்கள்

பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
நிதி சிங்

**நிதி சிங்** (*Nidhi Singh*) என்பவர் இந்தியத் தொலைக்காட்சி மற்றும் திரைப்பட நடிகை ஆவார். இவர் *தி வைரல் பீவர்* மற்றும் *பிசுவபதி சர்க்கார்* (2014-16) ஆகியோரால் உருவாக்கப்பட்ட *நிரந்தர அறை தோழர்கள்* எனும் இந்திய வலைத் தொடரில் தன்யா நாக்பால் என்ற கதாபாத்திரத்தில் நடித்தார். 2018ஆம் ஆண்டு தில் *ஜுங்லீ* படத்தில் டாப்சி பன்னு மற்றும் சாகிப் சலீமுடன் ஆயிஷா குமாராக நடித்தார். இவர் 2013-ல் *குலி கிட்கி* என்ற பன்மொழி குறும்படத்தின் மூலம் அறிமுகமானார். ஐடிஏ விருதுகளில் சிறந்த நடிகைக்கான இந்தியத் தொலைக்காட்சி அகாதமி விருதுக்குப் பரிந்துரைக்கப்பட்டார்.

## வாழ்க்கை
நிதி சிங் 1986-ல் இந்தியாவின் உத்தரப் பிரதேச மாநிலம் அலகாபாத்தில் பிறந்தார். அலகாபாத்தில் உள்ள தூய மரியாள் கன்னிமாடக் கல்லூரியில் படித்தார். இவரின் தந்தை பிரேந்திர சிங் இந்திய ரயில்வே பணியாளர். நிதியின் அண்ணன் ரிஷப் சிங் மற்றும் ஒரு தம்பி ஷஷ்வத் சிங் ஆவர். ஷஷ்வத் சிங் இந்தி மற்றும் தமிழ் பாடகர் ஆவார்.

## திரைப்படவியல்

## மேற்கோள்கள்

## வெளி இணைப்புகள்

*
*

பகுப்பு:Articles with hCards
பகுப்பு:இந்திய நடிகைகள்
பகுப்பு:இந்தியத் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1986 பிறப்புகள்
அபிராம் நந்தா

**அபிராம் நந்தா** (*Abhiram Nanda*) என்பவர் பன்னாட்டு அளவில் புகழ்பெற்ற இந்தியப் புல்லாங்குழல் கலைஞர் ஆவார். இவர் பாரம்பரிய மற்றும் நவீன இசை இரண்டிலும் புல்லாங்குழல் வாசித்துவருகிறார். அரிபிரசாத் சௌராஷியா மற்றும் மோகினி மோகன் பட்நாயக் போன்ற குருக்களிடம் புல்லாங்குழல் வாசிக்க கற்றுக்கொண்டார்.

இந்தியாவின் பல்வேறு பகுதிகளில் மட்டுமின்றி சுமார் 53 வெளிநாடுகளிலும் புல்லாங்குழல் வாசித்து பலரது பாராட்டுக்களை பெற்றுள்ளார், நந்தா. பல உள்ளூர் மாணவர்கள் மற்றும் வெளிநாட்டினர் இவரிடம் புல்லாங்குழல் வாசிக்க கற்கிறார்கள். புல்லாங்குழல் தயாரிப்பதில் வல்லவரான இவரிடம் பல வெளிநாட்டுப் புல்லாங்குழல் கலைஞர்கள் புல்லாங்குழல் பெற்றுள்ளனர்.

## இளமை
அபிராம் நந்தா, அசோக் குமார் நந்தா மற்றும் காந்திலதா ஆகியோருக்கு மகனாக ஒடிசா மாநிலம் ஜகத்சிங்பூர் மாவட்டத்தில் உள்ள தெரடோங்கில் பிறந்தார். இவரின் தந்தை பொறியாளர் என்றாலும், புல்லாங்குழல் வாசிப்பதிலும் நடிப்பதிலும் பிரியம் கொண்டவர். இவரது சகோதரர் பிந்து நந்தா ஒரு பிரபலமான திரைப்பட நடிகர். பிந்து நந்தா கல்லீரல் தொடர்பான நோயால் மார்ச் 1, 2023 அன்று இறந்தார்.

## தொழில்
அபிராம் நந்தா தொண்ணூறுகளின் தொடக்கத்தில் புல்லாங்குழல் வாசிப்பவராக தனது வாழ்க்கையைத் தொடங்கினார். 1995ல், கோவா இளைஞர் விழாவில் புல்லாங்குழல் வாசித்ததற்காகத் தேசிய இளைஞர் விருதை வென்றார். அரிபிரசாத் சௌராசியாவிடம் புல்லாங்குழல் கற்றுக்கொண்ட பிறகு, பல மேடை நிகழ்வுகளில் குருவுடன் புல்லாங்குழல் வாசிக்கும் வாய்ப்பு இவருக்குக் கிடைத்தது. இதனை தொடர்ந்து வெளிநாடுகளிலும் இசைநிகழ்ச்சிகளில் புல்லாங்குழல் வாசிக்கும் வாய்ப்பு கிடைத்தது.

ஒடிசி இசை மற்றும் ஒடிசி நடனத்தில் புல்லாங்குழல் முக்கிய கருவியாக உள்ளதால் பல ஒடிசி நடனக் கலைஞர்களுடன் இணைந்து நடித்துள்ளார் நந்தா பணியாற்றியுள்ளார்.

## விருதுகள்
மும்பையில் உள்ள சுர் சிங்கர் நிறுவனம் மதிப்புமிக்க சூர் மணி பட்டத்தை 2009-ல் இவருக்கு வழங்கியுள்ளது.

## மேற்கோள்கள்

பகுப்பு:புல்லாங்குழல் கலைஞர்கள்
பகுப்பு:ஒடிசா நபர்கள்
சிம்லா மக்களவைத் தொகுதி

**சிம்லா மக்களவைத் தொகுதி** (*Shimla Lok Sabha constituency*) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது சோலன், சிர்மௌர் மற்றும் சிம்லா மாவட்டத்தின் பகுதிகளை உள்ளடக்கியது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும்.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.

## வென்றவர்கள்

## மேற்கோள்கள்

பகுப்பு:இமாச்சலப் பிரதேச மக்களவைத் தொகுதிகள்
லபுவான் நகராட்சி

**லபுவான் நகராட்சி** அல்லது **லபுவான் கார்ப்பரேசன்** (மலாய்: *Perbadanan Labuan*; (சுருக்கம்: **PL**) ஆங்கிலம்: *Labuan Corporation*); என்பது மலேசியா, லபுவான் கூட்டரசு பிரதேசத்தை (*Federal Territory of Labuan)* நிர்வகிக்கும் ஓர் உள்ளூராட்சிக் கழகம் (*Local Authority*) ஆகும்.
 
இந்த நிறுவனம் மலேசிய கூட்டரசு பிரதேசங்களின் அமைச்சின் (*Ministry of the Federal Territories*) கீழ் உள்ளது.  விசுமா பெர்பாடானான் லபுவான் (*Wisma Perbadanan Labuan*) என்று அழைக்கப்படும் அதன் தலைமை தலைமையகம் லபுவான் நகரில் டேவான் சாலையில் (*Jalan Dewan*) அமைந்துள்ளது.

## பொறுப்பு

* பொதுச் சுகாதாரம் (*Public Health Sanitation*)
* கழிவு மேலாண்மை (*Waste Removal Management*)
* நகரத் திட்டமிடல் (*Town Planning*) 
* சுற்றுச்சூழல் பாதுகாப்பு (*Environmental Protection*) 
* கட்டடங்கள் கட்டுப்பாடு (*Building Control*)
* சமூகப் பொருளாதார மேம்பாடு (*Social Economic Development*)
* பொது பராமரிப்பு (*General Maintenance*) 
* நகர்ப்புற உள்கட்டமைப்பு (*Urban Infrastructure*) 

## வரலாறு

லபுவான் நகராட்சி, 2001 சூலை 1-ஆம் தேதி; சட்டம் 609, பெர்பாடானான் லபுவான் சட்டம் 2001 (*Act 609, Perbadanan Labuan Act 2001*) எனும் சட்டத்தின் கீழ் நிறுவப்பட்டது. இது லபுவான் மேம்பாட்டு ஆணையம் (*Labuan Development Authority*) (**LDA**) மற்றும் லபுவான் ஊராட்சி மன்றம் (*Labuan Municipal Council*) (**MPL**) ஆகிய இரண்டு நிறுவனங்களுக்கும் இடையிலான ஓர் இணைப்பாகும். 

## நகராட்சி துறைகள்

# உள்துறை தணிக்கை  Internal Audit
# சட்ட ஆலோசகர்  Legal Advisor
# சொத்து மேலாண்மை & மதிப்பீடு  Property Management & Assessment
# நிர்வாகம்  Administration
# கணக்கு மற்றும் நிதி மேலாண்மை  Account & Financial Management
# மனித வள மேலாண்மை  Human Resource Management
# கலை, கலாசாரம் & சுற்றுலா  Art, Culture & Tourism
# தகவல் மேலாண்மை  Information Management
# லாபுவான் பொது நூலகம்  Labuan Public Library
# திட்டம் & பொறியியல்  Project & Engineering
# திட்டமிடல் & கட்டடக் கட்டுப்பாடு  Planning & Building Control
# நகர சேவைகள்  Township Services
# சமூக-பொருளாதார மேம்பாடு  Socio-Economy Development
# ஒருங்கிணைப்பு, கவனிப்பு, மதிப்பீடு மற்றும் தாக்க ஆய்வு  Coordination, Observation, Assessment & Impact Survey
# அமலாக்கத் துறை  Department Of Enforcement

## சான்றுகள்

## மேலும் காண்க
* லபுவான்
* லபுவான் பன்னாட்டு வானூர்தி நிலையம்
* விக்டோரியா, லபுவான்

## வெளி இணைப்புகள்
* PL official web site 
* Perbadanan Labuan Official Facebook Page
* Perbadanan Labuan Official Twitter

பகுப்பு:லபுவான்
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
பகுப்பு:போர்னியோ
மகிசாடல் தேர் யாத்திரை

மேற்கு வங்கமாநிலம், புர்பா மேதினிபூர் மாவட்டத்தில் உள்ள மகிசாடலில் ஆண்டுதோறும் **மகிசாடல் தேர் யாத்திரை**  நடத்தப்படுகிறது.இந்த *[[தேரோட்டம்]]*  1776 ஆம் ஆண்டு மகிசாடல் ராச்சியத்தை ஆண்ட அரசி ஜானகி தேவியால் தொடங்கப்பட்டது.

## தேரின் அமைப்பு
இந்த தேரோட்டத்தில் பயன்படுத்தப்படும் தேர் பல ஆண்டுகளில் பல மாற்றங்களுக்கு உட்பட்டுள்ளது, ஆனால் அதன் முக்கிய அமைப்பு கடந்த 250 ஆண்டுகளாக அப்படியே உள்ளது. முதலில் 17  அடுக்குகளைக் கொண்டதாக காணப்பட்ட தேரின் அமைப்பு 1860 ம் ஆண்டில் 13 அடுக்குகளாகக் குறைக்கப்பட்டது, கீழிருக்கும் நான்கு முனை உச்சிகளிலும் கொடிகளை வைத்திருக்கும் மனிதர்களின் மரச் சிலைகளும் அமைக்கப்பட்டுள்ளது. இந்த அடுக்கு மரத் தேர் மொத்தமாக கொடி மற்றும் கலசங்களுடன் இணைந்து  75 அடி உயரம் கொண்டது மேலும் அடிவாரத்தில் 28 அடி X 28 அடி அளவுகள் அகலத்தைக் கொண்டதுமாகும்.. தேரின் சுவர்கள் பிரகாசமாக வர்ணங்களால் பூசப்பட்டு சிலைகள் மலர்களால் அலங்கரிக்கப்பட்டுள்ளன. இந்த உயரமும் பிரம்மாண்டமான தேர் 36 சக்கரங்களைக் கொண்டுள்ளது.ரதம் நான்கு தடித்த கயிறுகளால் இழுக்கப்படுகிறது, அதில் ஒன்று பெண்களுக்கு ஒதுக்கப்பட்டுள்ளது.

2022 ம் ஆண்டு நடைபெற்ற ரத யாத்திரையை மகிசாடல் மன்னர் ஹரிபிரசாத் கர்க் துவக்கி வைத்தார். பல்கியில் (பல்லக்கு) வரும் அரசர் தேரின் கயிற்றில் முதல் இழுவையை ஆரம்பித்து  ரத யாத்திரையைத் தொடங்குகிறார். தொடக்க விழா துப்பாக்கி சுடுதல் மூலம் தொலைதூரத்தில் இருக்கும் மக்களுக்கு அறிவிக்கப்படும்.மேலும் அவ்வப்போது  ரத யாத்திரை முழுவதும் துப்பாக்கி சூடு தொடர்கிறது. இந்த தேரோட்டத்தை முன்னிட்டு மகிசாடலில் ஒரு தாற்காலிகள் கண்காட்சியும் நடைபெற்றது.  1776 
## மேலும் பார்க்கவும்

* மகேஷ் ரதயாத்திரை
* குப்திபாரா ரதயாத்திரை
* தாம்ராய் ரதயாத்திரை

## மேற்கோள்கள்

பகுப்பு:கிழக்கு மிட்னாபூர் மாவட்டம்
பகுப்பு:மேற்கு வங்காள இந்துக் கோயில்கள்
பகுப்பு:மேற்கு வங்காள திருவிழாக்கள்
இரசலிங்கம்

**இரசலிங்கம்** (**Rasalingam** or **Parada Lingam**), சைவ சமயத்தின் சைவப் பிரிவில் இலிங்க வழிபாடு முதன்மையான இடத்தில் உள்ளது.  வாய்ந்தது. கருங்கல், மரம், பாதரசம் போன்ற பொருட்களைக் கொண்டு மக்கள் இலிங்கம் செய்து வழிபட்டனர். பாதரசத்தால் செய்யப்பட்ட இலிங்கமே இரசலிங்கம் என்பர். தமிழ்நாட்டில் சித்தர்கள் திரவ நிலையில் உள்ள பாதரசத்தை கந்தகத்துடன் கலந்து  திடமான நிலைக்கு கொண்டு வந்து இலிங்கம் செய்து வழிபட்டனர்.
சித்தர்கள் சிவ பூசைகளில் பாதரச இலிங்கத்தை வைத்து தியானம் செய்து வழிபட்டனர். தமிழ் சித்த மருத்துவத்தில் பாதரசம் சிவனின் அடையாளமாகப் பார்க்கப்பட்டது.

## பாதரச லிங்கம் உள்ள கோயில்கள்
 
* வடதிருமுல்லைவாயில் மாசிலாமணீசுவரர் கோயில் 
* பிஜப்பூர் சிவன் கோயில் 
* தியானலிங்கம், கோயம்புத்தூர்

## மேற்கோள்கள்

பகுப்பு:சிவ வடிவங்கள்
புசு திமா

**புசு திமா** (**பிஷு** **திமா** ) என்பது இந்தியா வில் உள்ள அசாம் மற்றும் நாகலாந்து போன்ற வடகிழக்கு மாநிலங்களில் வாழும் பழங்குடி இனமான திமாசாவினரால் ஒவ்வொரு வருடமும் மிகப்பெரிய அறுவடை திருவிழாவாக கொண்டாடப்படும் கலாச்சார விழாவாகும். இந்த பகுதிகளில் உள்ள பல்வேறு கிராமங்களில் தானிய அறுவடை முடிந்த பிறகு பொதுவாக ஜனவரி மாதத்தில்  இந்த விழா கொண்டாடப்படுகிறது. 

## நடனம்
மூன்று நாட்கள் நடைபெறும் இவ்விழாவில், திமாசா பழங்குடி சமூகத்தினர் அனைவரும்  தங்கள் கலாச்சாரத்தின் பாரம்பரிய உடையை அணிந்து தங்களின் நாட்டுப்புற இசைக்கருவிகளான  இசைக்கருவிகள் முதல் நாளில் இருந்து கடைசி நாளான மூன்றாம் நாள் வரை தொடர்ச்சியாக இசைக்கப்படவேண்டும் என்பது ஒரு சடங்காகும். சிறுவர், சிறுமியர் தங்கள் பாரம்பரிய உடையுடன் வந்து திருவிழாவில் நடனமாடி இரவு முழுவதும்  கொண்டாடுவார்கள்.

## மேற்கோள்கள்

பகுப்பு:சனவரி சிறப்பு நாட்கள்
பகுப்பு:அசாமிய விழாக்கள்
மேரா கௌ சோங்பா

thumb|Mera Thaumei, A lamp tied to a tall green bamboo pole was lighted and installed during Mera Hou Chongba festival
**மேரா கௌ சோங்பா** அல்லது **மேரா வயுங்கப்பா** அல்லது **மேரா தாமே தான்பா** என்று பல்வேறு பெயர்களில் அழைக்கப்படும் இந்த கலாச்சார திருவிழா, இந்தியாவின் மணிப்பூர் மாநிலத்தில் வசிக்கும் மெய்தி பழங்குடி மக்கள் உட்பட அங்கு வசிக்கும் ஒவ்வொரு பழங்குடி இனக்குழுக்களாலும் ஒற்றுமையின் விழாவாக கொண்டாடப்படுகிறது. மெய்தி நாட்காட்டியின் மேரா மாதத்தின் சந்திர நாளான பதினைந்தாம் தேதி இவ்விழா கொண்டாடப்படுகிறது. 

மணிப்பூர் மாநிலத்தில் உள்ள பல்வேறு இனக்குழுக்களுக்கு இடையே உள்ள ஒற்றுமையை நினைவுபடுத்தும் ஒரு அடையாளமாகவும், மேலும்*'மணிப்பூரி தேசியவாதத்தின் கருத்தை வலுப்படுத்தும்* விதமாகவும், இவ்விழா நீண்ட காலமாக கொண்டாடப்படுகிறது.

சனா கோனுங் என்று அழைக்கப்படும் மணிப்பூரின் அரச குடும்பத்தின் அரண்மனையான காங்லாவின் மைதானத்தில் ஒவ்வொரு பழங்குடி இனத்தவரும் அவர்களின் இன ஆடைகளையும், அணிகலன்களையும், போர்கருவிகளையும் அணிந்து வந்து, அரச குடும்பத்தின் முன்பாக தங்களின் கலாச்சாரத்தை அடையாளப்படுத்தும் விதமாக கலை நிகழ்ச்சிகள், நடனங்கள், இசை நிகழ்ச்சிகள், பொய் சண்டைகள் என வெளிப்படுத்துவார்கள்.மன்னர் மற்றும் பழங்குடி தலைவர்களுக்கு இடையே பரிசுப் பரிமாற்றம் மற்றும் கலாச்சார நிகழ்ச்சிகள் மற்றும் விளையாட்டு நிகழ்ச்சிகள் ஆகியவைகள் இதன் முக்கிட்டா அம்சங்களாகும்.

## வரலாறும் கொண்டாட்டமும்
இந்த திருவிழா கிபி முதல் நூற்றாண்டில் நோங்டா லைரன் பகாங்பாவின் காலத்திலிருந்தே தொடங்கியது, 1891 க்கு முன், இந்த திருவிழா கங்க்லா கோட்டையில் உள்ள நுங்கோய்பியிலும், தென்மேற்கில் உள்ள கங்லாசாவிலிருந்து மேற்கு திசையில், உள்ள லம்பாக் மைதானத்திலும் நடத்தப்பட்டது. 

ஒவ்வொரு ஆண்டும், செப்டம்பர்/அக்டோபரில் வரும் மேரா மாதத்தில், ஹூ சோங்பா திருவிழா கொண்டாடப்படுகிறது, இதில் அனைத்து பழங்குடித் தலைவர்கள் அல்லது குல்லக்பாக்கள் அவர்களோடு சுற்றியுள்ள மலைப்பகுதிகளைச் சேர்ந்த பழங்குடி மக்களும் திரளாக பங்கேற்கின்றனர்.

மேரா ஹூ சோங்பா திருவிழா உண்மையில் ஆயிரக்கணக்கானோர் கூடும் ஒரு பெரிய திருவிழா, எனவே, தங்கும் இடம் மற்றும் விருந்துக்கான ஏற்பாடுகள் மணிப்பூர் மன்னரின் நேரடி மேற்பார்வையில் செய்யப்படுகிறது; பழங்குடியினர் விவகார அலுவலகம் (ஹாவோ மச்சா லோயிசாங்) இந்த விழாவின் முழுப் பொறுப்பையும் கொண்டுள்ளது.

திருவிழா ஒரு பெரிய விருந்துடன் முடிவடைகிறது; உணவில் உலர்ந்த மீன், மாடுகள், எருமைகள், நாய்கள் போன்றவற்றின் கறி வழங்கப்படும். விழாவில் பங்குகொள்ளும் அனைவரும் தங்களுக்கு விருப்பமான இறைச்சியை எடுத்துக் கொள்ளவும், அவர்கள் விரும்பும் பானத்தை அனுபவிக்கவும் அனுமதிக்கப்படுகிறார்கள். மணிப்பூரின் அனைத்து மலைவாழ் பழங்குடியினரும் கலந்துகொள்ளும் இந்த திருவிழா மணிப்பூரில் உள்ள மிகப்பெரிய திருவிழாவாகும். 

## மேலும் காண்க

* சஜிபு செயிரோபா
* நிங்கோல் சக Ou பா
* ஹெய்க்ரு ஹிடோங்பா
* யோஷாங்
* இமொயினு இரத்ப
* பாந்தொய்பி இரத்பா
* மேரா சாரல் ஹௌபா

## மேற்கோள்கள்

பகுப்பு:மணிப்புரி விழாக்கள்
மைலாரா கூடுகை

**மைலாரா கூடுகை** என்பது தென்னிந்தியாவின் கர்நாடகா மற்றும் அதன் அண்டை மாநிலங்களான தெலுங்கானா, ஆந்திரா மற்றும் மகாராஷ்டிரா ஆகிய மாநிலங்களில் இருந்தும் எட்டு முதல் பத்து இலட்சம் வரையிலான மக்கள் கலந்து கொள்ளும் மிகப்பெரிய கண்காட்சி கூடுகையாகும்.கர்நாடகாவின் விஜயநகர மாவட்டத்தின் ஹடகாலி தாலுகாவில் அமைந்துள்ள மைலாரா, ஒரு ஆன்மிக யாத்ரீக மையமாக அமைந்துள்ளது. [துங்கபத்திரை ஆற்றில் இருந்து சுமார் இரண்டு கி. மீ தொலைவில் அமைந்துள்ள இந்த ஊரில் இந்து கடவுளான சிவபெருமானுக்கு '''மைலாரா லிங்கேஸ்வரர்  கோயில்''' உள்ளது. [கர்னிகோட்சவா அல்லது தீர்க்கதரிசனம் எனப்படும் கர்நாடகாவின் குருபா கவுடா சமூகம் பின்பற்றும் ஒரு பழங்கால பாரம்பரிய நிகழ்வு, ஒவ்வொரு ஆண்டும்இந்த கூடுகையின் போது ஏற்பாடு செய்யப்படுகின்றது. இது பொதுவாக பிப்ரவரி மாதத்தில் நடத்தப்படுகிறது. நியமிக்கப்பட்ட **கோரவா**, பத்து அல்லது பன்னிரண்டு அடி மர வில்லின் மேல் நின்று, வரும் ஆண்டில் என்ன எதிர்பார்க்க வேண்டும் என்று தீர்க்கதரிசனம் கூறி, உயரத்தில் இருந்து கீழே குதிக்கும் போது பக்தர்களால் பிடிக்கப்படுகிறார். மைலாரா லிங்கேஷ்வராவினைப்  பின்பற்றி வாழ்கின்ற  கோரவா சமூகத்தினர், கம்பளியாலான தலைக்கவசம் மற்றும்  பாரம்பரிய மேலங்கி அணிந்து, தீர்க்கதரிசனம் சொல்லும் இறுதி நாள் உட்பட இவ்விழாவின் பன்னிரண்டு நாட்களும் விரதம் மேற்கொள்கின்றனர். ஒவ்வொரு ஆண்டும் பிப்ரவரி மாதத்தில் வரும் பாரத முழு நிலவு அன்று அந்த கோவிலின் கடவுளான ஏழுகோட்டி தனது மனைவி கங்கமலவ்வாவுடன் வெள்ளை குதிரையில் சவாரி செய்வார் என்று நம்பப்படுகிறது. அவரது வருகையின் போது இடி மற்றும் மின்னல் தவறாது வரும் என்பது இங்குள்ள மக்களின் நம்பிக்கையாகும். மேலும் இவருக்கு வாழைப்பழம், சர்க்கரை, நெய் மற்றும் பால் போன்றவை  ஒன்றாக கலக்கப்பட்டு செய்யப்படும் நைவேத்தியம் மிகவும் பிடிக்கும் என்று நம்பப்பட்டு, அவரது பக்தர்களால் படைக்கப்படுகிறது.

இங்குள்ள கடவுள் ஏன் ஏலுகோட்டி என்ற பெயரைப் பெற்றார் என்பது பற்றி ஒரு சுவாரஸ்யமான கதை வழங்கப்படுகிறது. வெங்கடாசலபதி எனப்படும் விஷ்ணுவின் அவதாரத்திற்கு, சிவனால் அவரது திருமணத்திற்காக எள்ளு கோடி (7 கோடி) கடனாக கொடுக்கப்பட்டதாகவும், ஆனால் அந்த பணத்தை அவர் இன்னமும் திரும்ப கொடுக்கவில்லை என்பதால், கோபத்தில் உள்ளதாகவும், அவரை சமாதானப்படுத்தும் விதமாகவே பக்தர்கள் அனைவரும் இந்த கூடுகையின் போது ''ஏலு கோட்டி
கழுதை வால் செடி

**கழுதை வால்** அல்லது **பர்ரோவின் வால்** (*donkey tail* or *burro's tail* என்பது தெற்கு மெக்சிக்கோவை பூர்வீகமாகக் கொண்ட கிராசுலேசியே குடும்பத்தைச் சேர்ந்த ஒரு பூக்கும் தாவர இனமாகும். இது ஒரு பல்லாண்டுத் தாவரமாகும். இது சதைப்பற்றுள்ள 60 செ.மீ (24 அங்குலம்) நீளம்வைரை தொங்குகிற தண்டுகளை கொண்டிருக்கும். அதில்  சதைப்பற்றுள்ள நீல-பச்சை நிற இலைகளைக் கொண்டிருக்கும். இந்தச் செடியில் கோடையில் இளஞ்சிவப்பு முதல் சிவப்பு நிற மலர்கள் பூக்கும். கழுதை வால் தாவரமானது, கிழக்கு மெக்சிகோவில் மத்திய வெராக்ரூசி மாநிலத்தில் உள்ள தெனாம்பா மாவட்டத்தில் உள்ள இரண்டு பள்ளத்தாக்குகளிலும் மற்றும் வெப்பமண்டல இலையுதிர் காடு மண்டலத்தில் உள்ள எரிமலைப் பாறைகளின் செங்குத்து பாறைகளிலும் காடுகளாகக் காணப்படுகின்றது. இதன் பரவலுக்கு ஏற்றதாக இல்லாத  புவியியல் காரணமாக, இது ஒரு நுண் அகணிய இனமாக கருதப்பட வேண்டும்.

## வளர்ப்பு
குறைந்தபட்ச வெப்பநிலை  வரை உள்ள மிதவெப்பமண்டலப் பகுதிகளில் இது பெரும்பாலும் வீட்டுத் தாவரமாக தொங்கவிடப்பட்ட சாடிகளில் வளர்க்கப்படுகிறது. அதிலிருந்து அதன் இலைகளுடன் கூடிய தண்டுகள்  செங்குத்தாக தொங்கும்.

இந்த தாவரம் ராயல் ஹார்டிகல்ச்சர் சொசைட்டியின் கார்டன் மெரிட் விருதைப் பெற்றுள்ளது.

*கழுதை வால்* வெளியில் அல்லது வீட்டிற்குள் நன்றாக வளரும். மிக அதிகப்படியான வெளிச்சம் இருக்கலாம் ஆனால் அதிக வெப்பத்தை தாங்காது. வலுவான வளர்ச்சிக்காகவும், இலைகளின் நிறத்தை அதிகரிக்கவும் முழு சூரிய ஒளியில் தாவரம் நன்கு வளர்க்கப்படுகிறது. இதற்கு ஆண்டு முழுவதும் குளிர்காலத்தைத் தவிர மிதமாக நீர் ஊற்றவேண்டியது அவசியம். அதிகப்படியான நீரும் குறுகிய காலத்தில் தாவரத்தை சேதப்படுத்தும்.

இத்தாவரத்தின் தண்டுகள் ஒளி அதிகம் கிடைக்கும் திசையை நோக்கி வளரும். அதாவது வடக்கு அரைக்கோளத்தில், தெற்கில் அதிகமாக ஒளி வருவதால் அதை நோக்கியும், தெற்கு அரைக்கோளத்தில் வடக்கு நோக்கியும் பரவி வளரும்.

இந்தத்தாவரம் பொதுவாக தண்டு அல்லது இலையை வெட்டி எடுத்து அதன் மூலம் இனப்பெருக்கம் செய்யப்படுகின்றது. இதன் இலைகளை தாங்கியுள்ள இணைப்புகள் மிகவும் மென்மையானவை. இவற்றைக் கையாளும் போது இலைகள், தண்டுகள் போன்றவை உடைந்துவிடும் வாய்ப்பு அதிகம். இலைகள் பல நாட்கள் உயிருடன் இருக்கும் சில நாட்களுக்குப் பிறகு தோதான ஈரப்பதத்தம் இருந்தால் வேர்கள் தோன்றும். அந்த இலைகளிலிருந்து செடி உருவாகும்.

இந்த தாவரத்தின் இலைகளிலும், தண்டுகளில் தெளிவாக தெரியும் மெழுகு அடுக்கைக் கொண்டுள்ளது.

## காட்சியகம்

படிமம்:Sedum_morganianum_'Burrito'_c-3098_-_01.jpg|
படிமம்:Sedum morganianum 'Burrito' c-3098 - 02.jpg|
படிமம்:Sedum morganianum.jpg|
படிமம்:Mauerpfeffer_Stecklinge.jpg|Leaf cutting with fresh sprout (left), stem cutting with shoot (right)
படிமம்:Sedum burrito.jpg|'Burrito' cultivar


## குறிப்புகள்

## வெளி இணைப்புகள்
*Integrated Taxonomic Information System (ITIS)
*CalPhotos: ''Sedum morganianum''
*Backyardgardener.com: ''Sedum morganianum''

பகுப்பு:வட அமெரிக்கத் தாவரங்கள்
பகுப்பு:வீட்டுத் தாவரங்கள்
அர்பல்லப் கண்காட்சி

**சிறீ பாபா அர்பல்லப் சங்கீத் சம்மேளன்** (*Shree Baba Harballabh Sangeet Sammelan***)** என்பது இந்தியப் பாரம்பரிய இசைத் திருவிழா ஆகும். இது ஒவ்வொரு ஆண்டும் திசம்பர் மாதம் கடைசி வாரத்தில் ஜலந்தர் நகரில் நடைபெறுகிறது.

1875ஆம் ஆண்டு முதன்முதலில் ஜலந்தரில் உள்ள *சித் பீத் சிறீ தேவி தலாப் மந்தீரில்* நடைபெறும் இந்த விழா, வட இந்தியா இந்துஸ்தானி இசைத் துறவியாகக் கருதப்படும் பாபா அர்பல்லப் பெயரால் அழைக்கப்படுகிறது.

மூன்று நாட்கள் நடைபெறும் இவ்விழாவில் ஒவ்வொரு ஆண்டும் 15-20 கலைஞர்கள் கலந்து கொள்கின்றனர். இந்தியா மற்றும் பாக்கித்தானைச் சேர்ந்த இந்துஸ்தானிய இசையின் முக்கிய கலைஞர்கள் திருவிழாவில் ஒரு முறையேனும் கலந்துள்ளனர்.  இதனால் இந்தியா மற்றும் பிற நாடுகளிலிருந்து ஆயிரக்கணக்கான இசை ஆர்வலர்களை ஈர்க்கிறது.

இந்நிகழ்ச்சியில் பங்கேற்அ நுழைவுக் கட்டணம் வசூலிக்கப்படுவல்லை. விழாவை ஏற்பாடு செய்வதற்கான பணம் பொது மற்றும் தனியாரிடமிருது நன்கொடைகள் மற்றும் மானியமாகப் பெறப்படுகிறது.

## சிறீரீ பாபா அர்வல்லப் இசைப் போட்டி
இந்துஸ்தானி பாரம்பரிய இசைத் துறையில் சிறந்து விளங்கும் இளைஞர்களைப்  பாராட்டவும், அவர்களின் திறமைகளை மேம்படுத்தவும் ஊக்குவிக்கவும், பங்கேற்பாளரிகளிடமுள்ள சிறந்ததை வெளிக்கொணரவும், ஆண்டுதோறும் சங்கீத சம்மேளனத்திற்கு முன்னதாக 3 நாட்களுக்கு இந்துஸ்தானி இசையில் போட்டியை மகாசபை நடத்துகிறது.

இந்தப் போட்டி மூன்று பிரிவுகளில் நடைபெறுகின்றது. இவை: பாடுதல், வாத்தியம் (தாளம் அல்லாதது) மற்றும் தாள இசைக்கருவி இசைத்தல் (தாளம்). ஒவ்வொரு பிரிவிலும் இரண்டு வயது பிரிவுகள் உள்ளனர். இளையோர் (*யுவா வர்க்* - 13 முதல் 19 வயது வரை) மற்றும் மூத்தவர்கள் (*வரிஷ்த் வர்க்* - 19 முதல் 25 வரை. ஆண்டுகள்).  ஒவ்வொரு பிரிவிலும் முதலாவது, இரண்டாவது மற்றும் மூன்றாவது என மூன்று பரிசுகள் வழங்கப்படுகிறது.

மூத்த வயதுப் பிரிவைச் சேர்ந்த வெற்றியாளர்கள், அடுத்த இசைநிகழ்ச்சியின் போது 'நிகழ்ச்சிக் கலைஞர்களாக' கலந்துகொள்ள வாய்ப்பு வழங்கப்படுகிறது.

## சிறீ பாபா அர்பல்லப் சங்கீத உற்சவம்
வசந்த உற்சவம், மல்ஹர் உற்சவம் மற்றும் கேமந்த் உற்சவம் ஆகியவை ஒவ்வொரு ஆண்டும் பிப்ரவரி, ஆகத்து மற்றும் அக்டோபர் மாதங்களில் ஏற்பாடு செய்யப்படுகின்றன. இந்த உத்சவம் நிகழ்ச்சிகளின் போது மாலை வேளையில் 4-5 மணி நேர இசை நிகழ்ச்சிகள் இரண்டு அல்லது மூன்று கலைஞர்களைக் கொண்டு நடத்தப்படுகிறது.

உற்சவங்களின் போது, இந்துஸ்தானி பாரம்பரிய இசைத் துறையில் வளரும் கலைஞர்களுக்கு இசை வாய்ப்புகளை வழங்க முன்னுரிமை வழங்கப்படுகிறது.

## மேற்கோள்கள்

## வெளி இணைப்புகள்
* ஹர்பல்லப் சங்கீத் சம்மேளனின் அதிகாரப்பூர்வ இணையதளம்
* ஹர்பல்லப் வலைப்பதிவு

பகுப்பு:இந்துஸ்தானி இசை
புத்ராஜெயா நகராட்சி

**புத்ராஜெயா நகராட்சி** அல்லது **புத்ராஜெயா மேம்பாட்டுக் கழகம்** (மலாய்: *Perbadanan Putrajaya* (**PPj**); ஆங்கிலம்: *Putrajaya Corporation* (**PjC**); என்பது மலேசியா, புத்ராஜெயா கூட்டரசு பிரதேசத்தை (*Federal Territory of Putrajaya)* நிர்வகிக்கும் ஓர் உள்ளூராட்சி அமைப்பு (*Local Authority*) ஆகும்.

இந்த நிறுவனம் மலேசிய கூட்டரசு பிரதேசங்கள் துறையின் (*Ministry of the Federal Territories*) கீழ் உள்ளது. இதன் தலைமையகம் (**PPj**); புத்ராஜெயா வளாகம் 3, பெர்சியாரான் பெர்தானா *(Precinct 3, Persiaran Perdana, Putrajaya*) எனும் இடத்தில் அமைந்துள்ளது.

## பொது

புத்ராஜெயா நகராட்சி நாடி புத்ரா (*Nadi Putra*) பேருந்து சேவைகளின் நடத்துனராகவும் உள்ளது. இந்தச் சேவை இது புத்ராஜெயா, சைபர்ஜெயா, கோலாலம்பூர் மற்றும் தெற்கு கிள்ளான் பள்ளத்தாக்கு பகுதிகளில் இயங்குகிறது. புத்ராஜெயா இப்போது கட்டணம் வசூலிக்கும் வாகன நிறுத்துமிடமாக உள்ளது. மேலும் சட்டவிரோத வாகன நிறுத்தத்திற்கு நகராட்சி அழைப்பாணையை (*Summons for Illegal Parking*) அனுப்பும்.

## பொறுப்பு

* பொதுச் சுகாதாரம் (*Public Health Sanitation*)
* கழிவு மேலாண்மை (*Waste Removal Management*)
* தலைநகரத் திட்டமிடல் (*Capital Planning*) 
* சுற்றுச்சூழல் பாதுகாப்பு (*Environmental Protection*) 
* கட்டடங்கள் கட்டுப்பாடு (*Building Control*)
* சமூகப் பொருளாதார மேம்பாடு (*Social Economic Development*)
* பொது பராமரிப்பு (*General Maintenance*) 
* நகர்ப்புற உள்கட்டமைப்பு (*Urban Infrastructure*) 

## நகராட்சி துறைகள்

* **சட்டத்துறை**
** (*Jabatan Undang-Undang*) 
** (*Legal Department*)

* **உள் தணிக்கை துறை**
** (*Jabatan Audit Dalam*) 
** (*Inner Auditing Department*)

* **நிறும சேவைத் துறை**
** (*Jabatan Perkhidmatan Korporat*) 
** (*Corporate Services Department*)

* **மாநகரச் சேவைத் துறை**
** (*Jabatan Perkhidmatan Bandar*) 
** (*City Service Department*)

* **நிதித் துறை**
** (*Jabatan Kewangan*) 
** (*Finance Department*)

* **மாநகரத் திட்டமிடல் துறை**
** (*Jabatan Perancangan Bandar*) 
** (*City Planning Department*)

* **பொறியியல் மற்றும் பராமரிப்பு துறை**
** (*Jabatan Kejuruteraan dan Penyelenggaraan*) 
** (*Engineering and Maintenance Department*)

* **பூங்கா மற்றும் நில அழகுவேலைத் துறை**
** (*Jabatan Lanskap dan Taman*) 
** (*Park and Landscaping Department*)

## நகராட்சி முகவரி
**புத்ராஜெயா நகராட்சி** 
PERBADANAN PUTRAJAYA 
Kompleks Perbadanan Putrajaya, 
24, Persiaran Perdana, Presint 3, 
62675 Putrajaya 
Malaysia 

* தொலைபேசி : 603 8000 8000
** தொலை நகலி : 603 8887 5000
* அழைப்பகம் (புகார்):
** தொலைபேசி : 603 8887 3000
** தொலை நகலி : 603 8887 5050
** மின்னஞ்சல் : PPj Customer (ppjonline@ppj.gov.my)

## சான்றுகள்

## மேலும் காண்க
* புத்ராஜெயா
* புத்ராஜெயா ஏரி
* மலேசிய கூட்டரசு பிரதேசங்கள் துறை

## வெளி இணைப்புகள்

* Perbadanan Putrajaya (official web site) 

பகுப்பு:புத்ராஜெயா
பகுப்பு:மலேசிய மாநகராட்சிகள்
பகுப்பு:மலேசியாவின் உள்ளாட்சி மன்றங்கள்
பகுப்பு:மலேசியாவின் மாநிலங்களும் கூட்டாட்சிப் பகுதிகளும்
நந்தோத்ஸவா

**நந்தோத்ஸவா** என்பது கிருஷ்ணரின் பிறப்பைக் கொண்டாடும் ஜென்மாஷ்டமி பண்டிகைக்கு மறுநாள் கொண்டாடப்படும் விழாவாகும்.  குழந்தை கிருஷ்ணரைப் பார்க்கவும், அவரது தாயான யசோதாவை வாழ்த்தவும் பிரஜ் கிராம மக்கள், துறவிகள் மற்றும் முனிவர்கள்  அனைவரும் நந்தசேனனின் வீட்டிற்குச் சென்று வாழ்த்துக்களைக் கூறி தங்கள் ஆசிகளை வழங்கியதாக நம்பப்படுகிறது.வாழ்த்த வந்த அனைவருக்கும் பல்வேறு ஆபரணங்கள், ஆடைகள், கால்நடைகள் மற்றும் பல மதிப்புமிக்க பொருட்களை பதிலுக்கு பரிசளித்ததாக நம்பப்படுகிறது. 

உத்திரப்பிரதேச மாநிலத்தில், மதுரா மாவட்டத்தில் அமைந்துள்ள விருந்தாவனத்தில் உள்ள கிருஷ்ணரின் பல்வேறு கோவில்களில் இவ்விழா விமரிசையாக கொண்டாடப்படுகிறது. 

பகவான் கிருஷ்ணரின் பிறப்பைக் கொண்டாடும் வகையில் அவரது உருவ சிலைகளுக்கு பஞ்சாமிர்த அபிஷேகமும், மகா ஆரத்தியும் காட்டப்பட்டு சடங்குகள் செய்யப்படுகின்றன.  இந்த நாளில் மக்கள் ' கோவிந்தா ' - எனப்படும் குழுக்களை உருவாக்கி, உயரமான கட்டிடங்களில் கயிற்றில் கட்டப்பட்ட சிறு பானைகளை கம்புகளைக் கொண்டு உடைக்கின்றனர்.

## வெளி இணைப்புகள்

* ஸ்ரீ கிருஷ்ண ஜென்மாஸ்தி
* விருந்தாவனத்தின் நந்தோத்சவ் மற்றும் ஜென்மாஷ்டமி கொண்டாட்டங்கள்
* கிருஷ்ணா மற்றும் பக்தி யோக்
* நந்தோத்ஸவா மேற்கோள்கள்
பகுப்பு:செப்டம்பர் சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:இந்தியப் பண்டிகைகள்
பகுப்பு:உத்திரப்பிரதேச விழாக்கள்
அங்கீரா தர்

**அங்கீரா தர்** (*Angira Dhar*) என்பவர் இந்தி படங்களில் நடித்துவரும் இந்திய நடிகை ஆவார். இவர் *பேங் பாஜா பாராத்*  என்ற வலைத் தொடரிலும், *லவ் பெர் ஸ்கொயர் ஃபூட்* திரைப்படத்திலும் நடித்ததன் மூலம் மிகவும் குறிப்பிடத்தக்க நடிகையானார்.

## இளமை
தர் ஒரு காஷ்மீர இந்து குடும்பத்தில் பிறந்து மும்பையில் வளர்ந்தவர் ஆவார்.

தர் *லவ் பெர் ஸ்கொயர் ஃபுட்* இயக்குநரான ஆனந்த் திவாரியை 30 ஏப்ரல் 2021 அன்று மணந்தார்.

## தொழில்

### தொலைக்காட்சி வாழ்க்கை
தர் சேனல் வியுடன் தொலைக்காட்சி தயாரிப்பாளராகத் தொழிலைத் தொடங்கினார். இவர் உதவி திரைப்பட இயக்குநராக  பணியாற்றினார். சேனல் வியில் தர் பணியாற்றிய காலத்தில், யுடிவி பிந்தாஸ் மூலம் 'பெக் பாரோ ஸ்டீல்' நிகழ்ச்சியின் தொகுப்பாளர் வாய்ப்பு இவருக்கு வழங்கப்பட்டது.

### திரைப்பட வாழ்க்கை
தர் 2013-ல் பாலிவுட்டில் அறிமுகமானார், அருணோதய் சிங் நடித்த *ஏக் புரா ஆத்மி* என்ற படத்தில் நடித்தார்.

2015ஆம் ஆண்டில், *ஒய்-பிலிம்ஸ்* மூலம் *பேங் பாஜா பாராத்* என்ற வலைத் தொடரில் இவருக்குக் கதாநாயகியாக வாய்ப்பு வழங்கப்பட்டது. இதில் இவர் ஒரு துணிச்சலான, கொடூரமான, இளம் சுதந்திரமான பெண்ணின் பாத்திரத்தை ஏற்றார். ஷஹானா (தார்) மற்றும் பவன் (அலி ஃபசல்) ஆகிய இருவரையும் திருமணம் செய்து கொள்ள முடிவு செய்யும் காதல் இணையரைச் சுற்றி இக்கதை அமைகிறது. இருப்பினும், பவன் பிராமணர் மற்றும் ஷஹானா பஞ்சாபி என்பதால், இரு குடும்பங்களும் சந்திக்கும் போது குழப்பம் வெளிப்படுகிறது. நிகழ்ச்சியின் இரண்டாவது தொடர் செப்டம்பர் 2016-ல் தொடங்கியது. இது நேர்மறையான விமர்சனங்களைச் சந்தித்தது.

2018ஆம் ஆண்டில், ரோனி ஸ்க்ரூவாலா தயாரிப்பின் கீழ் ஆனந்த் திவாரி இயக்கிய முதல் திரைப்படத்தில் விக்கி கௌசலுக்கு இணையராக *லவ் பெர் ஸ்கொயர் ஃபுட்* என்ற தலைப்பில் முன்னணி நடிகராக நடித்தார்.  இணைய தளத்தில் நேரடியாக வெளியிடப்பட்ட முதல் பாலிவுட் திரைப்படம் இதுவாகும். 2019-ல், இவர் *கமாண்டோ 3* படத்தில் இங்கிலாந்து உளவுத்துறை அதிகாரியாக நடித்தார்.

அஜய் தேவ்கனின் *ரன்வே 34* திரைப்படத்தில் வழக்கறிஞராக நடித்தார்.

## திரைப்படவியல்

### வலைத் தொடர்

### தொலைக்காட்சி

## மேற்கோள்கள்

## வெளி இணைப்புகள்

*

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பலாப்பழ திருவிழா

**பலாப்பழத் திருவிழா** அல்லது **சக்க மஹோத்ஸவம்** என்பது பலாப்பழத்தின் ஆரோக்கிய நன்மைகள் மற்றும் சந்தை வாய்ப்புகள் பற்றிய பொது விழிப்புணர்வை பரப்புவதை நோக்கமாகக் கொண்டு, கேரளாவின் பல்வேறு மாவட்டங்களில் நடைபெறும் திருவிழாவாகும்,   அதன் அதிக உற்பத்தி மற்றும் அதன் சந்தை வாய்ப்பு காரணமாக பலாப்பழம்  2018 முதல் கேரளாவின் அதிகாரப்பூர்வ மாநில  பழமாக அறிவிக்கப்பட்டது.

மே 2017 இல்,  பலாப்பழ மேம்பாட்டு கவுன்சில் (NJPC) மற்றும் ஆரன்முலா பாரம்பரிய அறக்கட்டளை ஆகியவை இணைந்து பத்தனம்திட்டாவின் ஆரன்முலாவில் பலாப்பழங்களின் ஊட்டச்சத்து உள்ளடக்கம் மற்றும் உணவுப் பாதுகாப்பில் அதன் பங்கை பிரபலப்படுத்துவதை நோக்கமாகக் கொண்டு, தேசிய பலாப்பழ விழா நடத்தப்பட்டது.

ஆகஸ்ட் 2017 இல், NJPC மற்றும் விவசாயக் கல்லூரி, வெள்ளையணி திருவனந்தபுரம் கனகக்குன்னுவில் அனந்தபுரி பலாப்பழ விழா என்ற பெயரில் நடத்தப்பட்டது. சக்க தோரணம், சக்க புழுக், இடியன் சக்கா, சக்ககுரு சம்மந்தி, சக்ககுரு ஆச்சார், சக்ககுரு இறால், சக்க வரட்டியம், சக்க பிரியாணி, சக்க அல்வா, சக்க பொரி, சக்க பாயசம், சக்க உன்னியப்பம், சக்கவடை என பலாப்பழங்களைப் பயன்படுத்தி தயாரிக்கப்பட்ட நூறுக்கும் மேற்பட்ட உணவுகள் காட்சிப்படுத்தப்பட்டது.

## மேற்கோள்கள்

பகுப்பு:உணவுத் திட்டம்
பகுப்பு:கேரள விழாக்கள்
கார்கி கல்லூரி

**கார்கி கல்லூரி** (*Gargi College*) என்பது தில்லி பல்கலைக்கழகத்துடன் இணைவு பெற்ற சிறந்த கல்லூரிகளில் ஒன்றாகும். இந்த மகளிர் கல்லூரி 1967ஆம் ஆண்டு நிறுவப்பட்டது. இக்கல்லூரியில் கலை, மானுடவியல், வணிகம், அறிவியல் பிரிவுகளில் பெண்களுக்குக் கல்வி வழங்குகிறது. கார்கி கல்லூரிக்கு இந்திய அரசின் உயிரித்தொழில்நுட்பவியல் துறை நட்சத்திரக் கல்லூரி தகுதியினை வழங்கியுள்ளது.

## வரலாறு
கார்கி கல்லூரி 1967ஆம் ஆண்டு நிறுவப்பட்டது. 

வேத காலத்தின் பிருஹதாரண்யக உபநிடதத்தில் உள்ள கார்கி வசக்னவி என்ற அறிவொளி பெற்ற பெண்ணின் நினைவாக இக்கல்லூரிக்கு கார்கி கல்லூரி பெயரிடப்பட்டது. 

2004-2005ஆம் ஆண்டில் பல்கலைக்கழக மானியக் குழுவினால், தில்லியில் உள்ள இரண்டு கல்லூரிகளில் ஒன்றான கார்கி கல்லூரி, சிறந்ததற்கான சாத்தியக்கூறு மானியத்துடன் கல்லூரிக்கு வழங்கப்பட்டது. கல்லூரியில் தாவரவியல், வேதியியல், வணிகவியல்,தொடக்கக் கல்வி, நுண்ணுயிரியல், இயற்பியல், உளவியல், விலங்கியல் மற்றும் மகளிர் மேம்பாட்டு மையம் ஆகிய ஒன்பது துறைகள் உள்ளன

### தரவரிசைகள்
2022ஆம் ஆண்டில் தேசிய கல்வி நிறுவனங்களுக்கான தரவரிசை கட்டமைப்பின்படி இந்தியாவில் உள்ள கல்லூரிகளில் கல்லூரி 23-வது இடத்தினை இக்கல்லூரி பிடித்தது.

இந்தியா டுடே கணக்கெடுப்பு, 2016-ன்படி இந்தியாவின் கலைக் கல்லூரிகளில் கார்கி 9வது இடத்தையும், அறிவியல் துறையில் 7வது இடத்தையும் பெற்றுள்ளது.

## குறிப்பிடத்தக்க முன்னாள் மாணவர்கள்
* அலங்கிரிதா சஹாய் - *மிஸ் திவா எர்த்* 2014 
* ஹூமா குரேசி - நடிகை 
* சோனல் சவுகான் - *பெமினா மிஸ் இந்தியா டூரிசம் 2005*, *மிஸ் வேர்ல்ட் டூரிசம்* 2005, வடிவழகர் மற்றும் நடிகை.
* ஊர்வசி ரவுடேலா - *மிஸ் திவா* 2015 மற்றும் நடிகை
* சன்யா மல்கோத்ரா - நடிகை
* சுவேதா பரத்வாஜ்-திரைப்பட நடிகை

## மேற்கோள்கள்

பகுப்பு:தில்லியிலுள்ள மகளிர் பல்கலைக்கழகங்களும் கல்லூரிகளும்